STEC กำไร Q2/59 ยังไม่ประทับใจ ลดลง 37%
STEC กำไร Q2/59 ยังไม่ประทับใจ ลดลง 37% มาที่ 204.49 ลบ. จากปีก่อน 325.76 ลบ. หลังรายได้ลดลงตามปริมาณงานก่อสร้าง ขณะที่ช่วง 6 เดือนแรกมีกำไร 472.66 ลบ. ลดลง 27% จากปีก่อน 645.71 ลบ.
15 ส.ค. 2559

บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 204.49 ล้านบาท หรือมีกำไรสุทธิ  0.13 บาทต่อหุ้น ลดลง 37% จากช่วงเดียวกันของปีก่อนที่มีกำไรสุทธิ 325.76 ล้านบาท หรือมีกำไรสุทธิ 0.21 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากบริษัทมีรายได้ลดลง เนื่องจากบริษัทรับรู้รายได้ตามปริมาณงานก่อสร้างที่คงเหลือตามสัญญาและงานก่อสร้างที่บริษัทรับมาใหม่อยู่ในช่วงเริ่มตอนก่อสร้าง
อย่างไรก็ตามผลการดำเนินงานช่วง 6 เดือนแรกมีกำไรสุทธิ 472.66 ล้านบาท หรือ 0.31 บาทต่อหุ้น ลดลง 27% จากช่วงเดียวกันของปีก่อนที่มีกำไรสุทธิ 645.71 ล้านบาท หรือ 0.42 บาทต่อหุ้น